г. Кобрын. Кобрынскі Спаса-Праабражэнскі манастыр заснаваны кобрынскім князем Іванам Сямёнавічам і яго жонкаю Феадораю ў 1497 г. пры драўлянай царкве Святога Спаса. Галоўны храм быў асвячоны ў гонар Праабражэння Гасподняга. У 1501 г. княгіня Феадора адпісала манастыру в. Корчыцы і іншую маёмасць. Пасля падпісання царкоўнай уніі 1596 г. манастыр стаў уніяцкім, належаў ордэну базыльян. У XVII ст. яго драўляныя будынкі заменены на мураваныя.